钦定古今图书集成/明伦汇编/宫闱典/第122卷 > 宋
## 钦定古今图书集成/明伦汇编/宫闱典/第122卷 > 宋

宋置入内内侍省诸官。

按《宋史职官志》：“入内内侍省内侍省，宋初有内中高
品班院，淳化五年，改入内内班院，又改入内黄门班
院，又改内侍省入内内侍班院。景德三年诏东门取
索司可并隶内东门司，馀入内都知司，内东门都知
司内侍省入内内侍班院可立为入内内侍省，以诸
司隶之。宋初有内班院，淳化五年改为黄门，九月，又”
改内侍省。入内内侍省与内侍省号为前后省，而入
内省尤为亲近，通侍禁中，役服亵近者隶入内内侍
省，拱侍殿中，备洒扫之职，役使杂品者隶内侍省。入
内内侍省有都都知、都知、副都知、押班、内东头供奉
官、西头供奉官、内侍殿头、内侍高品、内侍高班、内侍
黄门。内侍省有左班都知、副都知、右班都知、副都知、
押班，内东头供奉官，内西头供奉官、内侍殿头、内侍
高品、内侍高班、内侍黄门。自供奉官至黄门，以二百
八十人为定员。凡内侍初补曰“小黄门”，经恩迁补则
为内侍黄门，后省官阙，则以前省官补押班，次迁副
都知，次迁都都知，遂为内臣之极品。熙宁中，入内内
侍省内侍省都知、押班遂省，各以转入先后相压，永
为定式。其官称则有内客省使、延福宫使、宣政使、宣
庆使、昭宣使。元丰议改官制，张诚一后易都知、押班
之名，置殿中监以易内侍省。既而宰执进呈，神宗曰：
“祖宗为此名有深意，岂可轻议？”政和二年，始遂改焉。
以通侍大夫易内客省使，正侍大夫易延福宫使，中
侍大“夫易景福殿使，中亮大夫易宣庆使，中卫大夫
易宣政使，拱卫大夫易昭宣使，供奉官易内东头供
奉官，左侍禁易内西头供奉官，右侍禁易内侍殿头，
左班殿直易内侍高品，右班殿直易内侍高班，而黄
门之名如故。”其属有御药院勾当官四人，以入内内
侍省充，掌案验方书，修合药剂，以待进御及供奉禁
中之用。

内东门司勾当官四人，以入内内侍省充。掌宫禁人
物出入，周知其名数而讥察之。

合同凭由司，监官二人，掌禁中宣索之物，给其要验。
凡特旨赐予，皆具名数、凭由，付有司准给。

“管勾往来国信所”，管勾官二人，以都知、押班充。掌契
丹使介交聘之事。

后苑勾当官，无定员，以内侍充。掌苑囿、池沼、台殿种
蓺杂饰，以备游幸。

造作所掌造作禁中及皇属婚娶之名物。

龙图、天章、宝文阁勾当四人，以入内内侍充。掌藏祖
宗文章、图籍及符瑞宝玩之物，而安像设以崇奉之。
军头、引见司勾当官五人，以内侍省都知、押班及阁
门宣赞舍人以上充。掌供奉便殿、禁卫诸军入见之
事，及马、步两直军员之名。

翰林院勾当官一员，以内侍押班、都知充，总天文、书
艺、图画、医官四局，凡执伎以事上者皆在焉。中兴以
来，深惩内侍用事之弊，严前后省使臣与兵将官往
来之禁，著内侍官不许出谒及接见宾客之令。绍兴
三十年，诏内侍省所掌职务不多，徒有冗费，可废并
归入内内侍省。旧制，内侍遇圣节许进子，年十二试
以墨义即中程者，候三年引见供职。三十二年，殿中
侍御史张震言宦者员众，孝宗即命内侍省具见在
人数，免会庆节进子，仍定以二百人为额。乾道间，以
差赴德寿宫应奉阙人，增置二百五十人。绍熙三年，
依宰臣奏，中官只令承受宫禁中事，不许预闻他事。
嘉定初，诏内侍省陈乞恩例，亲属充“寄班祗候，以十
年为限。”

### 太祖乾德四年禁私养宦者

按：《宋史太祖本纪》，“乾德四年夏六月甲午，诏人臣家不得私养宦者，内侍年三十以上，方许养一子，士庶
敢有奄童男者不赦。”

### 开宝四年秋七月戊午复著内侍养子令

按：《宋史太祖本纪》云云。

### 太宗淳化二年春正月乙酉置内殿崇班左右侍禁改殿前承旨为三班奉职

按：《宋史太宗本纪》云云。

淳化五年，署置宦者官，并论功封爵。

按《宋史太宗本纪》，淳化五年八月癸巳，以内班为黄
门。甲午，置宣政使，以宦者昭宣使王继恩为之。九月
己未，改黄门院为内侍省，以黄门班院为内侍省内
侍班院、入内黄门班院为内侍省入内侍班院按
《宦者传》：王继恩破贼，朝议论功，中书欲除宣徽使，太
宗曰：“朕读前代史书，不欲令宦官预政事。宣徽使，执
政”之渐也，止可授以他官。宰相力言继恩有大功，非
此任无足以为赏典。上怒，深责相臣。命学士张洎、钱
若水议别立宣政使，序位昭宣使上以授之。进领顺
州路防御使。

### 真宗咸平五年夏四月甲辰诏申明内侍养一子制按宋史真宗本纪云云

### 景德元年九月癸未罢北面赍御剑内臣以剑属主将

按：《宋史真宗本纪》云云。

### 大中祥符二年二月己丑改定入内内侍省内侍名职

按：《宋史真宗本纪》云云。

大中祥符六年。春正月戊申。禁内臣出使预民政
按《宋史真宗本纪》云云。

按：《续通鉴纲目》：“大中祥符六年春正月，禁内臣出使
干预公事，凡有干预州县之事，所在官吏不以闻，并
罪之。”

大中祥符七年八月丁丑，命内臣奉安太祖、太宗圣
像于鸿庆宫。

按：《宋史真宗本纪》云云。

大中祥符八年五月壬辰，废内侍省黄门。

按：《宋史真宗本纪》云云。

### 天禧四年十二月乙酉诏内臣传旨须覆奏

按：《宋史真宗本纪》云云。

### 仁宗庆历七年春二月丙辰令内侍二人提举月给军粮

按：《宋史仁宗本纪》云云。

### 皇祐元年秋七月丁酉诏臣僚毋得保荐要近内臣按宋史仁宗本纪云云

皇祐五年。诏定内侍员额。慎选内侍省都知押班
按《宋史仁宗本纪》。不载　按《续通鉴纲目》。祐五年
闰七月，诏“自今内侍供奉至黄门，以一百八十人为
额。仍诏内侍省都知、押班须年五十以上，历任无赃
私罪者，乃得为之。”

### 至和元年十二月癸丑诏内侍传宣令都知司札报被旨者覆奏

按：《宋史仁宗本纪》云云。

### 嘉祐四年夏五月庚子诏内臣员多权罢进养子入内

按：《宋史仁宗本纪》云云。

嘉祐五年十一月辛卯，罢“内臣寄迁法。”

按：《宋史仁宗本纪》云云。

嘉祐六年冬十月壬午，定“内侍磨勘法。”

按：《宋史仁宗本纪》云云。

### 英宗治平元年十月复内侍养子令十二月以内侍为陕西诸路钤辖

按：《宋史英宗本纪》：治平元年冬十月“戊寅，复内侍养
子令。”

按《续通鉴纲目》：治平元年十二月，以内侍为陕西诸
路钤辖。初，帝遣王昭明等四人体量军情，治其词讼，
有赏罚则与其师议大事以闻，各许岁乘驿奏事。谏
官吕诲言：“唐举兵不利，未有不自监军者，我朝因循
未革，奈何又增置此员？其权与安抚使均矣。乞罢之，
精选帅臣，专制阃外之权。”傅尧俞、赵瞻皆有论列，不
听。

治平四年二月丁亥，诏“入内内侍省、皇城司合覆奏
事，并执条覆奏。”癸亥，诏入内内侍省官已经寿圣节
任子者，同天节权罢奏荐。

按：《宋史神宗本纪》云云。

### 神宗熙宁三年冬十月乙酉诏罢诸场务内侍监常按宋史神宗本纪云云

熙宁五年闰月庚戌，诏：“入内供奉官以下已有养子，
更养次子为内侍者斩。”

按：《宋史神宗本纪》云云。

熙宁十年，诏宦官李宪节制秦凤、熙河诸军。

按，《宋史神宗本纪》，不载。　按《续通鉴纲目》：熙宁十年
十二月，诏宦者李宪节制秦凤熙河诸军。时董毡将鬼章聚兵洮、岷，胁新附羌多叛归之。帝遣内侍押班
李宪乘驿往秦凤熙河措置边事，诏诸将皆受节制。
御史彭汝砺等极论其不可，且言：“鬼章之患小，用宪
之患大。宪功不成其患小；功成其患大。”章再上，不听。

### 哲宗元祐二年三月庚辰诏内侍省供奉官以下百人为额

按：《宋史哲宗本纪》云云。

元祐三年九月庚申，禁宗室联姻内臣家。

按：《宋史哲宗本纪》云云。

### 徽宗崇宁四年始以内侍为经略

按《宋史徽宗本纪》：“崇宁四年春正月，以内侍童贯为
熙河兰湟秦凤路经略安抚置制使。”按《宦者传》：“贯
监军，复四州，擢景福殿使、襄州观察使。内侍寄资转
两使自兹始。未几，为熙河兰湟秦凤路经略安抚制
置使，累迁武康军节度使。”

### 政和元年始以宦官为上介寻领边事

按《宋史徽宗本纪》：政和元年九月，童贯使辽。按《宦
者传》：童贯讨溪哥藏，征复积石军洮州，加检校司空。
颇恃功骄恣，选置将吏皆捷取中旨，不复关朝廷寖
咈京意，除开府仪同三司。京曰：“使相岂应授宦官？”不
奉诏。政和元年，进检校太尉，使契丹。或言以宦官为
上介，国无人乎？帝曰：“契丹闻贯破羌，故欲见之，因使
觇”《国策》之善者也。使还，益展奋庙谟，兵柄皆属焉。遂
请进筑夏国横山。以太尉为陕西河东、河北宣抚使，
俄开府仪同三司，签书枢密院、河西北两房。不三岁，
领院事，更武信、武宁、护国、河东山南东道、剑南东川
等九镇，太傅、泾国公。

政和七年，始以内侍领枢密院。

按，《宋史徽宗本纪》：政和七年十二月“庚午，以童贯领
枢密院。”

### 重和元年始以内侍为太保太尉

按，《宋史徽宗本纪》：“重和元年八月甲寅，以童贯为太
保。”

按《续通鉴纲目》：重和元年冬十月，加内侍梁师成太
尉。师成黠慧，习文法，初领睿思殿文字，累迁至河东
节度使，遂加太尉，都人目为“隐相。”所领职局至数十
百，阶至开府仪同三司。布衣朱梦说上书论宦寺权
太重，诏编管于池州。

### 宣和三年复应奉司命内侍领之

按：《宋史徽宗本纪》：宣和三年闰月“甲戌，复应奉司，命
王黼及内侍梁师成领之。”

宣和六年。十一月丙子。王黼致仕。乙酉。罢应奉司
按《宋史徽宗本纪》云云。

宣和七年。始封内侍为王。诏与内侍来往者罪
按《宋史徽宗本纪》。宣和七年六月丙午。封童贯为广
阳郡王。戊申。诏臣僚辄与内侍来往者论罪。

### 高宗建炎元年冬十月癸未禁内侍统兵官相见

按：《宋史高宗本纪》云云。

建炎三年夏四月丁巳，禁“内侍交通主兵官及馈遗、
假贷、借役、禁兵干预朝政。”

按：《宋史高宗本纪》云云。

### 绍兴五年夏四月庚戌诏内侍遇特恩转官止武功郎

按：《宋史高宗本纪》云云。

绍兴三十年九月丁酉，罢内侍省。冬十月丙午，罢“内
侍官承受诸军奏报文字。”

按：《宋史高宗本纪》云云。

绍兴三十二年六月，孝宗受禅。十一月甲寅，定内侍
官额。

按：《宋史孝宗本纪》云云。